મલ્લિકા આ અંગે કહે છે, “મને પહેલેથી જ બાળકો પસંદ છે. પ્રાણીઓ પણ એટલા જ પસંદ છે. સંસ્થાઓની મુલાકાત બાદ મેં નોકરી છોડીને સામાજીક ક્ષેત્રે કાર્યરત થવાનો નિર્ણય કર્યો. જો કે મારી પહેલી પસંદ ‘પરિણામ’ કે ‘ઉજ્જીવન’ નહોતી. મને બાળકો સાથે રહેવું હતું એટલે જ મેં એક નર્સરી સ્કૂલમાં ભણાવવાનું શરૂ કર્યું પરંતુ બે જ અઠવાડિયામાં મને લાગ્યું કે આ કામમાં કંઈ નવું કરવાનો મોકો નહીં મળે. એટલે મેં એ કામ પણ છોડી દીધું. ત્યારબાદ મેં ઘણાં NGO પર રિસર્ચ કર્યું પરંતુ તેમાં પણ કંઈ રસપ્રદ ના લાગ્યું. અને એ સમય દરમિયાન જ મારા પિતાએ ‘પરિણામ’ ને એક તક આપવાની સલાહ આપી અને બસ હું એક ઇન્ટર્ન તરીકે તેમાં જોડાઇ ગઇ. મારી માતાએ મને ઘણાં સારા પ્રોજેક્ટસ આપ્યા જેના કારણે મારી આ કામ પ્રત્યેની રૂચી વધુ ખીલી ઉઠી. નાણાંકીય શિક્ષણને લગતા પ્રોગ્રામ પર વિચારવાનું મેં શરૂ કરી દીધું અને પછી મને એક સમરકેમ્પની જવાબદારી પણ સોંપાઈ. અને ત્યારથી જ મેં નક્કી કર્યું કે હવે આ ક્ષેત્ર નથી છોડવું.”